Горад Чачэрск стаў вядомы ў летапісах з канца дванаццатага стагоддзя. Назва яго паходзіць ад назвы ракі Чачоры, на якой стаіць горад. У 1511 годзе горад Чачэрск Гомельскай вобласці атрымаў Магдэбургскае права (права горада на самакіраванне), і кіраваць ім стала рада. Але высветлілася, што для яе паседжанняў прыдатнага будынка ў горадзе не было. Тады было вырашана пабудаваць у горадзе драўляную ратушу, якая да нашых дзён не захавалася.